OzLabs/hebrew-wiki-articles huggingface dataset:
לסטר הולט

לסטר דון הולט ג'וניור (באנגלית: .Lester Don Holt Jr; נולד ב-8 במרץ 1959) הוא עיתונאי אמריקאי, המגיש הראשי של מהדורת החדשות המרכזית ברשת NBC.

==ביוגרפיה==
הולט נולד במחוז מרין שבאזור מפרץ סן פרנסיסקו. אביו שירת בחיל האוויר האמריקאי והולט נדד עם משפחתו מבסיס צבאי אחד למשנהו. כנער עבד בתחנת הרדיו KRAK המשדרת שירי קאנטרי, לאחר התיכון התמחה בתחנת הטלוויזיה KCRA בסקרמנטו ולמד ממשל באוניברסיטת המדינה של קליפורניה בסקרמנטו. הוא לא סיים את התואר הראשון לאחר שקיבל עבודה בתחנת הרדיו KCBS בסן פרנסיסקו.

ב-1981 החל לעבוד ככתב ברשת WCBS-TV בניו יורק מקבוצת CBS, שנה לאחר מכן עבר ללוס אנג'לס ושימש כתב ומגיש חדשות ברשת KCBS-TV של CBS. ב-1986 החל לעבוד ברשת WBBM-TV של CBS בשיקגו והגיש את מהדורת חדשות הערב.

בשנת 2000 עבר לרשת MSNBC, ועשה את פריצת הדרך שלו במהלך כיסוי הבחירות לנשיאות ארצות הברית, מוסר העבודה שלו והתמדתו בדסק המגישים העניקה לו את הכינוי "Iron Pants". בשנת 2003 החל לשמש כמגיש מחליף במהדורת החדשות המרכזית של NBC ("NBC Nightly News") ובתוכנית הבוקר "Today" של רשת השידור, יחד עם צוות התוכנית "Today" זכה ב-2010 בפרס אמי לבידור בשעות היום. בשנת 2007 מונה למגיש ראשי במהדורת סופהשבוע של "NBC Nightly News", במהלך אולימפיאדת בייג'ינג (2008) שימש בדסק הספורט של הערוץ שכיסה את שידורי המשחקים האולימפיים. כמו כן כיסה עבור NBC ככתב שטח את מלחמת לבנון השנייה, מלחמת אפגניסטן, רעידת האדמה בהאיטי (2010), דליפת הנפט במפרץ מקסיקו (2010), הוריקן קתרינה והוריקן ריטה, המהפכה במצרים (2011) ורעידת האדמה והצונמי בסנדאי (2011).

בעקבות השעייתו של בראיין ויליאמס ב-2015 מהגשת המהדורה המרכזית מונה הולט למחליפו הזמני, ובהמשך הפך למגיש קבוע.

במהלך הבחירות המקדימות של המפלגה הדמוקרטית לקראת הבחירות לנשיאות ארצות הברית 2016 הנחה הולט בצוותא עם אנדראה מיטשל את העימות בין המתמודדים.

הוא הנחה גם את עימות הבחירות הראשון בין הילרי קלינטון לדונלד טראמפ שהתקיים ב-26 בספטמבר 2016.
== חיים אישיים ==
הולט נשוי ואב לשניים.

==קישורים חיצוניים==

* [http://www.today.com/news/lester-holt-co-anchor-todays-weekend-editions-6C10109542 לסטר הולט] באתר התוכנית "Today"
* [http://www.sacbee.com/news/local/article9726503.html Cordova High’s Lester Holt fills in for NBC anchor Brian Williams during suspension], אתר sacbee.com, 11 בפברואר 2015
* [http://www.hollywoodreporter.com/features/lester-holt-his-rise-top-880720 Lester Holt on His Rise to the Top and Replacing Friend Brian Williams: "This Wasn't About Us"], הוליווד ריפורטר, 5 באפריל 2016

קטגוריה:ניו יורק: אישים
קטגוריה:עיתונאים אמריקאים
קטגוריה:סגל NBC
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1959
בית החולים הכללי של וינה

דגם של קמפוס בית החולים
הנארנטורם
שרידי בית הכנסת בקמפוס הישן של בית החולים
בית החולים הכללי של וינה (בגרמנית: Allgemeines Krankenhaus der Stadt Wien; בראשי תיבות: AKH) הוא בית חולים אוניברסיטאי בעיר וינה, בירת אוסטריה. זהו בית החולים הגדול בעיר ובארץ כולה.

==תולדות בית החולים==
ראשיתו של בית החולים בשנת 1693. אז הורה הקיסר לאופולד הראשון על הקמת בית חולים, שהיה למעשה מעון לוותיקי מלחמה נכים. תוך ארבע שנים גרו בו יותר מאלף מהם. 

במאה ה-18 הוקם בבית החולים ה"נארנטורם" - "מגדל השוטים" (Narrenturm), המבנה הייעודי הראשון בעולם לשיכונם של חולי נפש. ב-1903 הוקם בו בית כנסת. בית הכנסת הושחת במהלך ליל הבדולח ב-1938. בשנת 2005 הוא שוחזר ומשמש כיום כאנדרטה.

בבית חולים זה ערכו איגנץ זמלווייס וקרל לנדשטיינר במאות ה-19 וה-20 את מחקריהם אודות מניעת זיהומים אצל יולדות ואודות קבוצות הדם בבני אדם, בהתאמה. 

בית החולים הוא מרכז רפואי שלישוני ובו שירותים בכל תחומי הרפואה. כיום הוא המרכז הגדול באירופה להשתלות ריאה והשני בגודלו בעולם בתחום זה (אחרי המרכז הרפואי של אוניברסיטת פיטסבורג).

===הקמפוס החדש של בית החולים===
בשנת 1957 התקבלה החלטה להקים לבית החולים קמפוס חדש במערבה של וינה, ובנייתו החלה ב-1964, במימון ממשלת אוסטריה ועיריית וינה. לב הקמפוס הוא בניין מסד רחב בגובה של 11 קומות, שעליו ניבנו שני מגדלי אשפוז גדולים בגובה של 14 קומות נוספות. בגובה כולל של 85 מטרים הם ממבני בתי החולים הגבוהים בעולם. אחד מהמגדלים משכן בעיקר מחלקות כירורגיות והאחר - בעיקר מחלקות בענפי הרפואה הפנימית. חדרי האשפוז בו משכנים עד שלושה חולים.

המבנה המרכזי והמגדלים הופעלו חלקית ב-1991 ונחנכו ב-1994. שטח בנייני הקמפוס מגיע ל-240 אלף מטר רבוע. הקמפוס מחובר באמצעות תחנה משלו לרכבת התחתית של וינה.

בקמפוס שוכנת גם האוניברסיטה הרפואית של וינה, אשר הוקמה על בסיס בית הספר לרפואה של אוניברסיטת וינה. בית החולים מסונף אליה ורופאיו מכהנים כמרצים בה.

הקמפוס הישן של בית החולים משמש כיום את אוניברסיטת וינה.

==נתוני פעילות==
להלן נתוני פעילות של בית החולים לשנת 2015:
*מיטות בבית החולים: 2,048, מהן 1,834 מיטות אשפוז ו-214 מיטות באשפוז יום. מיטות האשפוז כוללות 1,560 מיטות רגילות, 130 מיטות טיפול נמרץ ו-144 מיטות טיפול ביניים.
*חדרי ניתוח: 48 חדרי ניתוח כלליים, 11 חדרי ניתוח אמבולטוריים, 8 יחידות התאוששות.
*עובדים - 8,838, מהם 1,578 רופאים, 2,690 אחים ואחיות.
*אשפוזים: 106,869
*ניתוחים: 41,782 בחדרי הניתוח, 11,392 ניתוחים אמבולטוריים
*השתלות איברים: לב - 49, ריאות -116, כליה - 158, כבד - 51, לבלב - 4
*ביקורים במרפאות חוץ: 1,112,765

==קישורים חיצוניים==

* 
* [http://www.akhwien.at/ אתר בית החולים]

==הערות שוליים==

קטגוריה:ערכים שבהם תבנית בריטניקה אינה מתאימה
וינה כללי
קטגוריה:אוסטריה: בריאות ורפואה
קטגוריה:וינה: מבנים
צוללת לחקר האגמים בטיטאן

צוללת לחקר האגמים בטיטאן (באנגלית: Titan Submarine) היא הצעה לשיגור צוללת שתחקור את המתרחש מתחת לפני האגמים בטיטאן, ירחו של כוכב הלכת שבתאי. מטרת המחקר לכלול את כל ההבטים בתחום האוקיינוגרפיה ובכלל זה לפתוח את מחקר האסטרוביולוגיה למידע חדש מהעולם התת־ימי שיוכל לתרום לאפשרות למצוא חיים מחוץ לכדור הארץ. מציעי המשימה מניחים שבאמצעותה יהיה ניתן ללמוד על התנאים להיווצרות חיים וזאת באמצעות כלים מדעיים שבהם תהיה מצוידת הצוללת והם יעזרו לזהות תרכובות אורגניות מתחת לפני הים שלא בכדור הארץ, אזור שלא נגיש בדרך שונה בטכנולוגיה הנוכחית.

==רקע==
במסגרת החיפוש אחר חיים מחוץ לכדור הארץ מקובל להניח מספר הנחות יסוד שיאפשרו חיים. במסגרת הנחות יסוד אלה מקובל להניח שהתנאי הבסיסי להתפתחות חיים הוא נוכחות מים נוזליים. הירח טיטאן, אף על פי שאינו נכלל בגבולות האזור הישיב של מערכת השמש, הוא הירח היחידי במערכת השמש שידוע כי קיימת בו אטמוספירה (מורכבת מ־94% חנקן ו־6% מתאן). גשושית הויגנס שהונחתה על טיטאן ב-2005 איששה את ההערכות כי יש בו מערכת אקלים, ימים ואגמים, ורבים מחומרי הגלם של החיים, כולל חנקן, פחמן ומימן. רבים מאלה כלואים מתחת לשכבת קרח, אך לא כולם.

בצפון טיטאן יש אגם גדול בשם ימת קראקן המכיל תרכובת אורגנית של מתאן ואתאן והטמפרטורה הממוצעת בו היא 180 מעלות צלזיוס מתחת לאפס, כתוצאה מהאנרגיה המעטה שמגיעה מהשמש. מחקרים הצביעו שחיים יכולים להיווצר בטיטאן בזכות החומרים האורגניים שנמצאים בו ובזכות אנרגיה תרמית שעשויה להיפלט מבטן האדמה וליצור טמפרטורה נוחה לקיום חיים, כמו גם בירח נוסף של שבתאי, אנקלדוס, שם ייתכן שאוקיינוס כלוא מתחת לשכבת הקרח. גשמי המתאן יורדים בעיקר בקטבים, בעוד ישנם אזורים נרחבים בטיטאן שלא יורדים בהם גשמים כלל. לכן נאגרים בקטבים אגמים וימים, הגדול שבהם הוא ימת קראקן בו מתוכננת להתבצע המשימה. רוחבה של ימת קראקן הוא 1,170 ק"מ, כגודל הימות הגדולות באמריקה הצפונית, ועומקה עשוי להיות כ־300 מטר.

==המשימה==
התכנון הוא לשגר באמצעות משגר אטלס 5 רכב חלל הדומה ל־X-37 לא מאויש שישרוד כניסה על־קולית לאטמוספירה של הירח, לפני שישגר את הצוללת, בזמן שהוא צונח לקרקעית האוקיינוס בטיטאן. הצוללת תצויד במערכת של איסוף דגימות מהקרקע, חיישנים ומצלמה ותעביר באמצעותם מידע אודות ההרכב הכימי של הימים; כמו כן, הצוללת גם צפויה לחקור את מזג האוויר, מחזורי הגאות והשפל, קווי החוף והאיים הנעלמים המסתוריים שנצפו על טיטאן. הצוללת מתוכננת להיות צוללת גרעינית.

==שימושים נוספים==
אם המשימה תצליח, היא תוכל להוות בסיס משמעותי למשימת מחקר מתחת לשכבת הקרח של אירופה, ירחו של כוכב הלכת צדק. משימה זו תהיה מסובכת לא פחות, מאחר שיהיה צורך לפתח טכנולוגיה מתאימה לשם קידוח בתוך שכבת הקרח וכן לאפשר לצוללת לשדר נתונים בחזרה לכדור הארץ. בנוסף יהיה צורך למפות את הקיים מתחת לפני השטח כדי לאתר מקומות קידוח מתאימים.

==לקריאה נוספת==
<div style="direction: ltr;">
* J.W. Hartwig, et al, "[https://www.researchgate.net/profile/Jason_Hartwig/publication/283276462_Exploring_the_depths_of_Kraken_Mare_-_Power_thermal_analysis_and_ballast_control_for_the_Saturn_Titan_submarine/links/56c664ca08ae408dfe4d31f4.pdf Exploring the depths of Kraken Mare – Power, thermal analysis, and ballast control for the Saturn Titan submarine]", Cryogenics 74, 2016
</div>

==קישורים חיצוניים==
* , המדגים את פעילות המשימה
* 

==הערות שוליים==

קטגוריה:משימות לחקר מערכת השמש
קטגוריה:נאס"א
קטגוריה:צוללות
קטגוריה:חיים מחוץ לכדור הארץ
איתן קיינין

אית'ן אנדרו קיינין (באנגלית: Ethan Andrew Canin; נולד ב-19 ביולי 1960) הוא סופר אמריקאי-יהודי<ref name="jewish"/>, מחנך ורופא. הוא מרצה לכתיבה יוצרת באוניברסיטת איווה.

== קורות חיים ==
קיינין נולד באן ארבור, מישיגן שבארצות הברית, בזמן שהוריו היו בחופשה מאיווה סיטי, שם לימד אביו כינור באוניברסיטת איווה. הוא ומשפחתו עברו ברחבי המערב התיכון ובמזרח ארצות הברית, ובסופו של דבר התיישבו בסן פרנסיסקו, קליפורניה, שם למד בתיכון ומאוחר יותר באוניברסיטת סן פרנסיסקו. הוא למד באוניברסיטת סטנפורד והשיג תואר ראשון באנגלית. הוא עבר לאוניברסיטת איווה ולמד בסדנת הכתיבה של אוניברסיטת איווה לתואר שני, אותו קיבל בשנת 1984. הוא המשיך ללמוד בבית הספר הרפואי באוניברסיטת הרווארד, שם קיבל תואר דוקטור לרפואה ב-1991.

בתחילת הפרקטיקה הרפואית שלו התמחה באוניברסיטת קליפורניה בסן פרנסיסקו. הוא עסק הן ברפואה והן בכתיבה מספר שנים. ב-1998 פסק לעסוק ברפואה והצטרף לסגל סדנת הכתיבה של אוניברסיטת איווה, שם הוא עדיין מלמד.

נשוי ואב לשלושה ילדים.<ref name="jewish"></ref>

== פרסים ==
* מלגת גוגנהיים, 2010
* פרס הספרות של קליפורניה - מדליית זהב בספרות (1994)
* הקרן הלאומית לאמנויות - מלגה (1987 וכן  1996)
* פרס לינדהרסט - Lyndhurst (משנת 1994 עד 1996)
* פרס הביקורת הטרנס-אטלנטית של הנפילד (1987)
* המלגה הספרותית של הוצאת הוטון מיפלין (1986)

== יצירה ==
=== אוספי סיפורים קצרים ===
* קיסר האוויר (1985)
* גנב הארמון (1994)

=== רומנים ===
* הנהר הכחול, 1992, טיים וורנר הבינלאומי, 
* למלכים ולכוכבי לכת (1999), הוצאת סנט מרטינס פרס, 
* לשאת אותי על פני המים (2001) הוצאת בלומסברי, 
* [http://www.waterstones.com/waterstonesweb/products/ethan+canin/america+america/6420851/ אמריקה אמריקה] ביוני 2009, הוצאת בלומסברי, 
* שנתון הספקן, 2016, ראנדום האוס, 

==קישורים חיצוניים==

* 

== הערות שוליים ==

קטגוריה:סן פרנסיסקו: אישים
קטגוריה:רופאים אמריקאים
קטגוריה:זוכי מלגת גוגנהיים
קטגוריה:סופרים אמריקאים
קטגוריה:סגל אוניברסיטת איווה
קטגוריה:בוגרי אוניברסיטת סן פרנסיסקו
קטגוריה:בוגרי אוניברסיטת סטנפורד
קטגוריה:בוגרי אוניברסיטת איווה
קטגוריה:בוגרי בית הספר לרפואה באוניברסיטת הרווארד
קטגוריה:אמריקאים שנולדו ב-1960
דיסק ניוטון

דיסק ניוטון.
דיסק ניוטון (באנגלית: Newton disc) הוא אמצעי עזר להמחשת חלק מההיבטים של ראיית צבעים, שהומצא על ידי אייזק ניוטון. דיסק ניוטון הוא עיגול עם שבע גזרות הצבועות בצבעי הקשת. כשמסובבים את הדיסק במהירות הולכת וגוברת, צבעו מחוויר ללבן; בדרך זו הדגים ניוטון את תגליתו שצבע לבן הוא צירוף של שבעה צבעים שונים שמקורם בקשת הצבעים.

זו הייתה תגלית חשובה, שכן היא הוכיחה שהאור אינו חסר צבע, אלא שלאור יש תמיד צבע נלווה. במקרה של דיסק ניוטון, הצבע הנתפס במוחנו הודות לסיבוב המהיר של הדיסק מתכנס במהירות לצבע הלבן, שאותו אנו מחשיבים לחסר צבע. תכונה זו, לפיה אנו תופסים את הצבע של סדרת דמויות (מסוימות) החולפות בפני העין כצבע הלבן, מקורה במנגנון הראייה האנושי, ה"ממצע" (כלומר מבצע ממוצע של הדמויות המוצגות לעין) את סדרת הצבעים המוצגים לפניו. הניסוי שהדגים ניוטון עם הדיסק שלו היה ההוכחה החותכת והאחרונה שהצבע הלבן הוא תערובת של צבעי הספקטרום הנראה.

מתקן דיסק ניוטון ממונע או כסביבון פשוטים לייצור, ומהווים כלי לימודי נפוץ.

==ראו גם==
*מנסרה אופטית

==קישורים חיצוניים==

== הערות שוליים ==

קטגוריה:אייזק ניוטון
קטגוריה:צבעים
קטגוריה:ראייה
קטגוריה:קשת בענן
יחסי סוריה – ערב הסעודית

היחסים שבין הממלכה הערבית הסעודית לבין הרפובליקה הערבית הסורית הם יחסים היסטוריים אשר החלו בשנות הארבעים של המאה ה-20 עם עצמאותה של סוריה והכרת כל מדינה ברעותה.

== היסטוריה ==
=== שנות ה-40 עד שנות ה-60 ===
נציגות סורית נפתחה בערב הסעודית בשנת 1941. אבן סעוד דגל בעצמאותן של סוריה ולבנון מן המנדט הצרפתי ונפגש בשנת 1945 עם שוכרי אל-קוותלי, מפגש ראשון של נשיא סוריה עם מנהיג מדינה כלשהי בעולם. שתי המדינות הן מהמייסדות של הליגה הערבית.

בדצמבר 1950 תמכה ערב הסעודית במהפכות הצבאיות שהנהיג אדיב שישכלי. אף על פי כן, סוריה וערב הסעודית נעשו ליריבות קשות בשנות ה-50 וה-60 כתוצאה של האיחוד עם מצרים וההפיכה לרפובליקה הערבית המאוחדת. הרפובליקה הפכה לסוציאליסטית בהנהגתו של גמאל עבד אל נאצר ונתמכה על ידי ברית המועצות בעוד שערב הסעודית הייתה בעלת ברית של ארצות הברית. לאחר הפירוק של הרפובליקה הערבית המאוחדת עלתה לשלטון בסוריה מפלגת הבעת' לה יש קשרים מאוד עוינים ומסויגים עם ערב הסעודית, שנות ה-60 של המאה ה-20 הסתיימו בניתוק יחסיה של ערב הסעודית עם סוריה.

=== שנות ה-70 וה-80 ===
היחסים בין ערב הסעודית לבין סוריה בשנות ה-70 של המאה ה-20 ובשנות ה-80 של המאה ה-20 התחממו מאוד על רקע הפלת הנאו-בעת', עליית חאפז אל-אסד וח'אלד, מלך ערב הסעודית לשלטון ומלחמת האזרחים בלבנון.
=== שנות ה-90 ===
היחסים בין ערב הסעודית לבין סוריה בשנות ה-90 של המאה ה-20 היו יחסים טובים אשר התבססו על מחויבותן של שתי המדינות לשחרור כווית מידי עיראק וסדאם חוסיין. שתי המדינות היו חברות בקואליציית 34 המדינות ולקחו חלק פעיל במלחמת המפרץ.

=== מלחמת האזרחים בסוריה ===

מלחמת האזרחים בסוריה שהחלה בשנת 2011 פגעה ביחסים בין המדינות. עקב העברות נשק לכאורה של ערב הסעודית לכוחות האופוזיציה הסורית ולמורדים, וחברות בכוח משימה מיוחד למבצע פתרון אינהרנטי. איראן לעומת זאת, תומכת בכוחות בשאר אל-אסד והקואליציה הסורית. עבדאללה, מלך ערב הסעודית היה המנהיג הראשון בעולם הערבי לגנות את משטר אסד באוגוסט 2011 וקרא לאזרחי סוריה לצאת ולהפגין. כתוצאה מכך, השגריר הסורי בערב הסעודית גורש ושגרירות ערב הסעודית בסוריה נסגרה בפברואר 2012, והיחסים נותקו.

ב-4 במאי 2021 פורסם שהיחסים בתהליכי שיקום, והשגרירות הסעודית בסוריה תיפתח מחדש.

שר החוץ של סוריה פייסל מקדד נחת ב-12 באפריל 2023 בעיר ג'דה הסעודית, והיה לדיפלומט הסורי הבכיר הראשון שהגיע לביקור בממלכה אחרי יותר מעשור.<ref></ref>

=== הזווית הישראלית ביחסים ===

במלחמת ששת הימים סוריה לחמה לצד צבאות ערב וכנגד מדינת ישראל בעוד שערב הסעודית תמכה בצבאות ערב ושלחה כוח סיוע לצבאות ערב כנגד מדינת ישראל.

במלחמת יום הכיפורים שלחה ערב הסעודית לסוריה חיל משלוח, שכלל גדוד צנחנים וגדוד שריוניות AML ולא הספיק לקחת חלק במלחמה. בנוסף העבירה ערב הסעודית לירדן כוח גדול יותר של שתי חטיבות חי"ר, גדוד טנקים, 54 קני ארטילריה וחמישה מסוקים אך כוחות אלה תיגברו את כוחות הצבא הירדני שנותרו בשטח ירדן ולא השתתפו בקרבות.

== הערות שוליים ==
יחסי איחוד האמירויות הערביות – גרמניה

יחסי איחוד האמירויות הערביות–גרמניה הם היחסים בין איחוד האמירויות הערביות ובין הרפובליקה הפדרלית של גרמניה אשר כוננו בשנת 1972. איחוד האמירויות הערביות מחזיק שגרירות בברלין וקונסוליה במינכן בעוד לגרמניה יש שגרירות באבו דאבי וקונסוליה בדובאי. הייצוא הגרמני לאיחוד האמירויות הערביות עמד על 5.84 מיליארד אירו לשנת 2008. חברות גרמניות רבות אחראיות על פרויקטים של בנייה באיחוד האמירויות הערביות והאנרגיה החלופית של גרמניה מגיעה לרוב מקטר ומאיחוד האמירויות הערביות.

ישנן קהילות גרמניות גדולות באיחוד האמירויות הערביות וקהילה אמירית בגרמניה. שתי הקהילות פועלות לחיזוק היחסים הדיפלומטיים.

==קישורים חיצוניים==

== הערות שוליים ==
חווה לחינוך חקלאי ולימודי הסביבה

חלקת פרחים וחממה חווה לחינוך חקלאי ולימודי הסביבה גן בוטני, ירושלים
חווה לחינוך חקלאי ולימודי הסביבה היא מוסד חינוך המהווה מרכז לימודי להוראת מדעי החקלאות ולימודי הסביבה וכולל שטח חקלאי מוגדר. אל החווה מגיעים תלמידי בתי ספר כדי ללמוד את מקצועות מדעי החקלאות ולימודי סביבה.

==מאפיינים==
החווה החקלאית היא מוסד חינוך ייחודי ללימודי הסביבה והחקלאות. ליבת העשייה בחווה החקלאית מעודדת למידה משמעותית וחווייתית. בחווה החקלאית משולבים תחומי דעת שונים: מדעי החקלאות, לימודי הסביבה, מדעים, אמנויות ותזונה. בחווה החקלאות מיושמות גישות הוראה מגוונות, המשלבות לימודים תאורטיים ועבודה מעשית. בחווה מקנים לתלמידים כישורי חיים ומיומנויות חשיבה, למידה בדרך החקר ועבודת צוות. נערכים בהן ניסויים, עבודות חקר, ביו-חקר ועבודות גמר ברמה של 5 יחידות לימוד.

=== ארגון החווה החקלאית ותפעולה ===
החווה החקלאית היא מסגרת חינוכית עם סמל מוסד, וחלות עליה כל ההנחיות החלות על מוסדות החינוך האחרים. אל החווה החקלאית מגיעים תלמידים מכול המגזרים: יהודים וערבים, מהחינוך הרגיל ומהחינוך המיוחד מגני ילדים, מבתי ספר יסודיים, מחטיבות ביניים ומחטיבות עליונות. התלמידים בחווה החקלאית לומדים בסביבות למידה שונות: בכיתה, בגן הירק, בשטחי נוי, בבוסתנים, בחממות, בפינות חי, במטעים, במרכזי למידה העוסקים באיכות הסביבה, בפינות לחיזוי אקלים, בסביבה אקולוגית ובמרכזים שבהם התלמידים לומדים על תזונה נכונה.

===תוכנית הלימודים===
תוכנית הלימודים בחקלאות ולימודי הסביבה מוצעת במערכת החינוך כמקצוע לימודי שכותרתו "מדעי החקלאות", כמקצוע בין-תחומי במהותו, שכן משולבים בו היבטים של מדע, טכנולוגיה, כלכלה, סביבה וחברה. כמקצוע לימודי, תוכנית הלימודים שואפת להקנות לתלמידים ידע, מיומנויות חשיבה ומעשיות, ואוריינות מסוגים שונים, תוך התבססות על ההיבטים של מפעל אנושי זה. חגי ישראל ומסורת משולבים במסגרת התכנים הנלמדים בחוות.

=== הסביבה הלימודית ===
הסביבה הלימודית בחווה כוללת את הלמידה בכיתה ובמעבדה בשילוב עם הפעילות החוץ כיתתית כגינת הירק והנוי, בתי צמיחה ובפינת בעלי החיים.

===צוות חינוכי והכשרה מקצועית למורים לחקלאות ולימודי הסביבה===

הצוות החינוכי בחוות החקלאיות כולל מורים לחקלאות המתמחים בהיבטים שונים ומגוונים של ענפי החקלאות, איכות הסביבה, מדעים, גינון טיפולי, טיפול בעזרת בעלי חיים ואורח חיים בריא. הכשרה מקצועית נוספת לפיתוח מקצועי ולימודי תעודה ניתנת למורים במערך השתלמויות במרכז וולקני ובמכללות לחינוך. ישנה הכשרה ייעודית בחוג למדעי הסביבה והחקלאות במכללת בית ברל.

==בישראל==
בישראל יותר מ-40 חוות לחינוך חקלאי ולימודי הסביבה בפריסה ארצית. החוות פועלות במגזר הערבי ובמגזר היהודי. כל חווה מדגישה את ייחודיותה בתחומים שונים, כדוגמת: שילוב מגזרים, שילוב קהילה בחווה או פעילות של תלמידי החווה למען הקהילה, איכות הסביבה, ענף חקלאי כגידול דבורים, מיקום ותנאים פיזיים מיוחדים.

== ראו גם ==
* חינוך סביבתי
* פינת חי
* חקלאות
* קיימות

== לקריאה נוספת ==
* דריפוס עמוס (י"ור הוועדה), חקלאות ולימודי הסביבה, משרד החינוך, ירושלים תשנ"ד

== קישורים חיצוניים ==
* [http://cms.education.gov.il/educationcms/units/mazkirut_pedagogit/chaklaut/dvarhamafmar/ מדעי החקלאות], משרד החינוך
* [http://cms.education.gov.il/EducationCMS/Units/Mazkirut_Pedagogit/Chaklaut/Chavot/reshima.htm חוות חקלאיות]

== הערות שוליים ==

קטגוריה:חוות
קטגוריה:חקלאות
וילם יוהאן קולף

וילם יוהאן "פים" קולף (הולנדית: Willem Johan "Pim" Kolff; 14 בפברואר 1911 - 11 בפברואר 2009) היה רופא אמריקאי ממוצא הולנדי, מחלוצי הדיאליזה ופיתוח איברים מלאכותיים.

==ביוגרפיה==
קולף נולד בליידן שבהולנד. למד רפואה באוניברסיטה בעירו והתמחה ברפואה פנימית באוניברסיטת חרונינגן. שם, בהשפעת מפגש עם חולה צעיר שגסס עקב אי-ספיקת כליות, החל לעסוק במחקר אודות פיתוח כליה מלאכותית. ב-1940 הקים את בנק הדם הראשון באירופה.

במהלך מלחמת העולם השנייה פעל קולף בשורות המחתרת ההולנדית נגד הגרמנים. במקביל פיתח את הכליה המלאכותית המתפקדת הראשונה. ב-1943 טיפל בדיאליזה בחולה הראשון ופתח את הפתח לטיפולי דיאליזה בחולי אי ספיקת כליות בעולם כולו. ב-1945 הציל טיפול הדיאליזה שלו את חייה של חולה שלקתה באי ספיקת כליות חריפה. ב-1946 קיבל תואר דוקטור מאוניברסיטת חרונינגן על מחקר בתחום הדיאליזה. 

לאחר המלחמה החל קולף לתרום את מכונות הדיאליזה שפיתח למוסדות בארצו ומחוץ לה כדי להפיץ את הידע אודות הטכנולוגיה החדשה. המכונה שתרם לבית החולים מאונט סיני בניו יורק שימשה ב-1948 לביצוע טיפול הדיאליזה הראשון בארצות הברית.

ב-1950 עבר קולף לארצות הברית ולימים התאזרח בה. עבד בקליבלנד קליניק, שם היה שותף לפיתוח מכונת לב-ריאה ושיפר את מכונת הדיאליזה שלו. בבריגהאם אנד וימנ'ס הוספיטל בבוסטון פיתח את הכליה המלאכותית הראשונה להשתלה, כלית קולף-בריגהאם. ב-1967 מונה לראש מחלקת האיברים המלאכותיים והמכון להנדסה רפואית באוניברסיטת יוטה. שם היה שותף עם אחד מתלמידיו, רוברט ג'ארוויק, בפיתוח הלב המלאכותי הראשון, שהושתל לראשונה בחולה ב-1982.

ב-1976 התמנה קולף לחבר האקדמיה ההולנדית המלכותית לאמנויות ומדעים.

קולף מת בפנסילבניה שלושה ימים לפני יום הולדתו ה-98.

==השפעה והכרה==
קולף נחשב לאבי האיברים המלאכותיים ולאחד מהרופאים הידועים ביותר במאה ה-20. הוענקו לו 12 תוארי דוקטור לשם כבוד ממוסדות בכל רחבי העולם והוא זכה ב-120 פרסים, לרבות פרס הארווי, פרס יפן ואות אלברט לסקר למחקר קליני רפואי. ב-1990 נכלל ברשימת 100 האנשים החשובים ביותר במאה ה-20 של המגזין לייף. בשנת 2003 היה מועמד לקבלת פרס נובל לפיזיולוגיה או לרפואה.

==קישורים חיצוניים==

* 
* [http://www.nytimes.com/2009/02/13/health/13kolff.html?_r=0 הספק על קולף], באתר הניו יורק טיימס
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הולנדים שנולדו ב-1911
קטגוריה:רופאים הולנדים
קטגוריה:רופאים אמריקאים
קטגוריה:ממציאים הולנדים
קטגוריה:נפרולוגים
קטגוריה:מהגרים מהולנד לארצות הברית
קטגוריה:בוגרי אוניברסיטת חרונינגן
קטגוריה:בוגרי אוניברסיטת ליידן
קטגוריה:סגל אוניברסיטת יוטה
קטגוריה:זוכי פרס יפן
קטגוריה:זוכי פרס הארווי
קטגוריה:אמריקאים שנפטרו ב-2009
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
ניגמטילה יולדאשב

ממוזער
ניגמטילה טולקינוביץ' יולדאשב (באוזבקית: Nig‘matilla To‘lqinovich Yo‘ldoshev; נולד בטשקנט ב-5 בנובמבר 1962) הוא מדינאי אוזבקי, שכיהן כנשיאה בפועל של אוזבקיסטן מות אסלאם קרימוב ב-2 בספטמבר 2016 עד 8 בספטמבר 2016.

==ביוגרפיה==
סנאטור ויושב ראש הסנאט האוזבקי מ-22 בינואר 2015.

השתלם בפקולטה למשפטים של אוניברסיטת טשקנט ועבד במשרד התביעה הכללית באוזבקיסטן משנת 1987.

בשנת 1999 מונה לעמוד בראש מחלקת החקירות הראשית של משרד התובע הכללי, ובשנת 2000 היה אחראי לפיקוח על ביטחון הפנים.

בשנים 2003-2006 מונה ליועץ הנשיאותי לענייני תיאום בין זרועות הביטחון, ובשנים 2006-2008 עמד בראש המחלקה למאבק בפשעי מס במשרד התובע הכללי.

עד 2011 כיהן כסגן התובע הכללי האוזבקי, ולאחר מכן מונה לתפקיד שר המשפטים, תפקיד שמילא עד ינואר 2015 עת נבחר לעמוד בראש הסנאט האוזבקי.

בהתאם לסעיף 96 בחוקה האוזבקית, עקב מות נשיא אוזבקיסטן אסלאם קרימוב הוא הפך לממלא מקום נשיא אוזבקיסטן.

==קישורים חיצוניים==

קטגוריה:נשיאי אוזבקיסטן
קטגוריה:ילידי 1962
פלורנטין פוגבה

פלורנטין פיילי פוגבה (בצרפתית: Florentin Peilé Pogba; נולד ב-19 באוגוסט 1990) הוא כדורגלן גינאי המשחק בעמדת הבלם בסושו ובנבחרת גינאה, שבה הוא משמש גם קפטן. פלורנטין הוא אחיו הגדול של הכדורגלן פול פוגבה.

==קריירה==
פוגבה נולד בקונאקרי, בירת גינאה, וכשהיה בן 8 חודשים עבר עם משפחתו לצרפת. הוא החל לשחק כדורגל בקבוצות נוער באיל-דה-פראנס. בשנת 2007 עבר למחלקת הנוער של סלטה ויגו הספרדית שם שיחק כשנתיים. בשנת 2009 עבר למחלקת הנוער של סדאן הצרפתית. לאחר כשנתיים מוצלחות בקבוצת הנוער חתם פוגבה לעונה אחת בקבוצת הבוגרים של המועדון. בשנת 2012 נמכר לסנט אטיין תמורת חצי מיליון אירו, אך הושאל בחזרה לסדאן לעונה אחת. בסך הכל רשם 44 הופעות ליגה ו-4 שערי ליגה במדי הקבוצה. לאחר מכן חזר לסנט אטיין וב-3 בדצמבר 2013 ערך את הופעת הבכורה שלו במועדון. ב-17 באוגוסט 2016 כבש את שער הניצחון נגד בית"ר ירושלים בפלייאוף הליגה האירופית בניצחון 2-1. ב-31 בינואר 2018 חתם פוגבה לשנה וחצי בגנצ'לרבירליגי הטורקית. ב-5 בפברואר 2019 חתם באטלנטה יונייטד מה-MLS. ב-27 במאי 2020 חזר לצרפת וחתם בסושו.

==נבחרת לאומית==
משנת 2010 הוא משחק בנבחרת גינאה, שבה הוא משמש גם קפטן.

==חיים אישיים==
שני אחיו של פוגבה כדורגלנים אף הם: אחיו התאום, מתיאס פוגבה, כדורגלן נבחרת גינאה, ואחיו הצעיר, פול, כדורגלן יובנטוס ונבחרת צרפת.

== קישורים חיצוניים ==

קטגוריה:כדורגלנים גינאים
קטגוריה:כדורגלנים צרפתים
קטגוריה:בלמי כדורגל גינאים
קטגוריה:בלמי כדורגל צרפתים
קטגוריה:פריז: כדורגלנים
קטגוריה:כדורגלני סנט אטיין
קטגוריה:כדורגלני סדאן
קטגוריה:כדורגלני גנצ'לרבירלי
קטגוריה:כדורגלני אטלנטה יונייטד
קטגוריה:כדורגלני סושו
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2015
קטגוריה:צרפתים ממוצא גינאי
קטגוריה:ספורטאים זרים בארצות הברית
קטגוריה:ספורטאים צרפתים בטורקיה
קטגוריה:ספורטאים זרים בהודו
קטגוריה:ילידי 1990
2034

__TOC__

== אירועים צפויים ==
* 28 בספטמבר - ליקוי ירח
* שיעור החרדים באוכלוסיית מדינת ישראל יעמוד על 17.2%, כך לפי מחקר שערך משרד הבינוי והשיכון בשנת 2015.
* שווייץ מתכננת להוציא משימוש את תחנת הכוח הגרעינית האחרונה שלה עד שנה זו.
* מועד משוער לפתיחה חלקית של קווי המטרו בגוש דן

==לוח שנה==








==ראו גם==

==קישורים חיצוניים==

==הערות שוליים==
דשובה

{| align="left"
|

|-
|

|}
דשובה או δ בעקרב הוא כוכב בקבוצת עקרב, המרכזי מבין שלושת הכוכבים היוצרים את ראשו של העקרב (מעליו נמצא גרפיאס ומתחתיו π בעקרב). שמו של הכוכב הוא שיבוש של המילה הערבית "גַ'בְּהַה" (جبهة) שפירושה מצח ושבמקור תיארה את שלושת הכוכבים שיוצרים את פני העקרב. בשל קרבתו למישור המילקה הירח מסתיר אותו מדי פעם ולעיתים רחוקות גם כוכבי הלכת כוכב חמה, נוגה ומאדים עוברים על פניו.

==מאפיינים==
עקומת ההארה של דשובה מיולי 2000 ועד למאי 2008
דשובה הוא תת-ענק כחול מטיפוס ספקטרלי B0, שנמצא לקראת סיום שלב היתוך המימן בליבתו. לכוכב מסה של כ-13 מסות שמש ורדיוסו כ-6.5 רדיוסי שמש. הכוכב מאיר בעוצמה גדולה פי 38,000 מעוצמת ההארה של השמש, אך למעלה מ-90% מקרינתו הם בתחום העל-סגול ובאור נראה הוא מאיר בעוצמה של פי 2,500 מהשמש. בשנת 2000 בהירות נראית הכוכב החלה לעלות מדרגה 2.3 והגיעה לדרגה 1.6 שנתיים לאחר מכן והכוכב הפך מהחמישי הכי בהיר בקבוצה לשני הכי בהיר. לאחר מכן בהירות הכוכב ירדה חזרה לדרגה 2.3 בשנת 2005. בשנת 2010 הבהירות שוב החלה לעלות עד שהגיעה לדרגה 1.7 ב-2011. השינויים והפתאומיים וחסרי הסדירות בבהירות מיוחסים לזריקה של חומר מאזור קו המשווה של הכוכב, שמסתובב על צירו במהירות של לפחות 180 קילומטר בשנייה, אך ככל הנראה הרבה יותר מכך. החומר שנזרק יוצר דיסקה המקיפה את הכוכב וההתנגשויות בתוך הדיסקה גורמות להתחממות הגז ולשינויי הבהירות, שמסווגים את דשובה כמשתנה γ בקסיופאה.

===דשובה B===
לדשובה יש בן זוג עמום - דשובה B שהוא כוכב הסדרה הראשית מטיפוס B1, B2 או B3, מסתו כ-8 מסות שמש ועוצמת ההארה שלו היא בערך פי 4,000 מזו של מהשמש, אך מכיוון שהטמפרטורה על פניו היא יותר מ-20,000 קלווין, רובה המוחלט של הקרינה היא בתחום העל-סגול ובאור נראה הוא מאיר רק פי 200 מהשמש. זוג הכוכבים מקיפים זה את זה במסלול אליפטי מאוד בזמן הקפה של כ-10 שנים.

== קישורים חיצוניים ==
* [http://stars.astro.illinois.edu/sow/dschubba.html דשובה באתר של ג'ים קלר]
* 

==הערות שוליים==

קטגוריה:תת-ענקים מסוג B
קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:משתני גמא בקסיופאה
קטגוריה:קבוצת הכוכבים עקרב
פרי וירטמן

פרי וירטמן (; נולד ב-27 ביוני 1992) הוא שחיין הולנדי, האלוף האולימפי (ריו דה ז'ניירו 2016), אלוף העולם (בודפשט 2017) ואלוף אירופה (ברלין 2014) בשחייה במים פתוחים במשחה ל-10 ק"מ.

== ביוגרפיה ==
וירטמן נולד בנארדן. הוא מתאמן באיינדהובן בהדרכתו של מרסל ואודה.

===2013===
באליפות העולם שנערכה בברצלונה, ספרד בשנת 2013 סיים וירטמן במקום שישי בשחייה במים פתוחים, במשחה ל-10 ק"מ בתוצאה של 1:49:20.3 שעות. 

===2014===
בשנת 2014 זכה וירטמן בשתי מדליות זהב באליפות אירופה שהתקיימה בברלין שבגרמניה, במשחה ל-10 ק"מ בתוצאה של 1:49:56.2 שעות, לפני תומאס לורץ מגרמניה (1:49:59.0 שעות) ויבגני דרצב מרוסיה (1:50:00.6 שעות) ובמשחה הקבוצתי ל-5 ק"מ ביחד עם שרון ון רוונדאל ומרסל סחאוטן בתוצאה של 55:47.8 דקות, לפני יוון (56:05.5 דקות) וגרמניה (56:14.8 דקות). נוסף לכך, הוא סיים במקום שמיני במשחה ל-800 מטר חופשי בתוצאה של 7:55.57 דקות ובמקום חמישי במשחה שליחים 4x200 מטר חופשי בתוצאה של 7:11.59 דקות, כשחיין שני הוא קבע ב"זינוק שליחים" תוצאה של 1:47.65 דקות.

===2015===
באליפות העולם שנערכה בקאזאן שברוסיה ב-2015 זכה וירטמן בשתי מדליות כסף בשחייה מים פתוחים, במשחה ל-10 ק"מ בתוצאה של 1:50:00.3 שעות, אחרי ג'ורדן וילימובסקי מארצות הברית (1:49:48.2 שעות) ולפני ספירידון יאניוטיס מיוון (1:50:00.7 שעות) ובמשחה הקבוצתי ל-5 ק"מ ביחד עם שרון ון רוונדאל ומרסל סחאוטן בצוותא עם הקבוצה מברזיל בתוצאה של 55:31.2 דקות, אחרי גרמניה (55:14.4 דקות). 

===2016===
באליפות אירופה בשחייה במים פתוחים שנערכה בהורן, הולנד ביולי 2016 זכה וירטמן במדליית זהב במשחה ל-10 ק"מ בתוצאה של 1:55:20.6 שעות, לפני ג'ק ברנל מבריטניה (1:55:21.2 שעות) ומרק אנטואן אוליבייה מצרפת (1:55:21.6 שעות). נוסף לכך, הוא סיים במקום חמישי במשחה ל-5 ק"מ בתוצאה של 55:14.8 דקות.

באולימפיאדת ריו דה ז'ניירו (2016) זכה וירטמן במדליית זהב בשחייה במים פתוחים במשחה ל-10 ק"מ בתוצאה של 1:52:59.8 שעות, לפני ספירידון יאניוטיס (1:52:59.8 שעות) ומרק אנטואן אוליבייה (1:53:02.0 שעות). למעשה, הוא חצה את קו הסיום שני אך נגע בקיר שעון העצר ראשון, לאחר שיאניוטיס פיספס את הנגיעה. רק לאחר 15 דקות של דיון הוחלט על הסדר הנ"ל.

===2017===
באליפות העולם שנערכה בבודפשט, הונגריה ביולי 2017 זכה וירטמן במדליית זהב במשחה ל-10 ק"מ בתוצאה של 1:51:58.5 שעות, לפני ג'ורדן וילימובסקי (1:51:58.6 שעות) ומרק אנטואן אוליבייה (1:51:59.2 שעות).

===2021===
באולימפיאדת טוקיו (2020) סיים וירטמן במקום שביעי במשחה מים פתוחים ל-10 ק"מ בתוצאה של 1:51:30.8 שעות ולא הצליח להגן על תוארו.

== חייו האישיים ==
משנת 2016 בת הזוג של וירטמן היא ראנומי קרומווידג'ויו, אלופה אולימפית, אלופת עולם ושיאנית העולם בשחייה.

== תארים והישגים ==
* בשנים 2016 ו-2017 זכה וירטמן בתואר שחיין השנה במים פתוחים.

== קישורים חיצוניים ==

== הערות שוליים ==

קטגוריה:שחייני חופשי
קטגוריה:שחייני מים פתוחים הולנדים
קטגוריה:אלופי עולם בשחייה במים פתוחים
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים באולימפיאדת טוקיו (2020)
קטגוריה:אלופים אולימפיים הולנדים: שחייה
קטגוריה:הולנדים שנולדו ב-1992
ניסקנס קבאנו

ניסקנס קבאנו (בצרפתית: Nesskens Kebano; נולד ב-10 במרץ 1992 במונטראו) הוא כדורגלן צרפתי-קונגולזי המשחק בעמדת הקשר בקבוצת פולהאם ובנבחרת הרפובליקה הדמוקרטית של קונגו.

==קריירה==
קבאנו נקרא על שם כדורגלן העבר ההולנדי, יוהאן ניסקנס. הוא החל לשחק כדורגל במחלקת הנוער של א.ס.א מונטראו מצרפת שם שיחק כעשור. בשנת 2006 עבר למחלקת הנוער של מועדון הפאר הצרפתי- פריז סן-ז'רמן שם שיחק כ-5 שנים. לאחר מכן חתם השחקן בקבוצת הבוגרים ל-4 שנים. בעונתו הראשונה בקבוצה שותף ב-8 משחקי ליגה ואף כבש שער, ובנוסף רשם הופעה במוקדמות הליגה האירופית נגד קרפטי לבוב. בשנת 2012 הושאל לקן לעונה אחת, בה שותף ב-9 משחקי ליגה וכבש שער ליגה אחד. לאחר שחזר לקבוצתו, נמכר קבאנו לשרלרואה הבלגית בה שיחק כשנתיים, ורשם 77 הופעות ליגה ו-36 שערי ליגה. בקיץ 2015 חתם קבאנו לשלוש שנים בראסינג גנק הבלגית ושיחק 16 משחקי ליגה וכבש 7 שערים. קבאנו לא התאקלם בקבוצה וב-26 באוגוסט 2016 חתם לשלוש שנים בפולהאם מהצ'מפיונשיפ תמורת 4.5 מיליון אירו. ב-27 באוגוסט 2016 ערך את הופעת הבכורה שלו במדי הקבוצה בניצחון על בלקברן רוברס.

==נבחרת לאומית==
קבאנו שיחק משנת 2008 עד שנת 2012 בנבחרות הנוער של צרפת ורשם בהן 37 הופעות ו-5 שערים. בשל אזרחותו הקונגולזית, בחר לשחק בנבחרת הרפובליקה הדמוקרטית של קונגו לצד חברו לקבוצה דיומרסי נדונגלה. הוא רשם את הופעה הבכורה שלו בנבחרת בשנת 2014.

==קישורים חיצוניים==

* 

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני פריז סן-ז'רמן
קטגוריה:כדורגלני קן
קטגוריה:כדורגלני שרלרואה
קטגוריה:כדורגלני ראסינג גנק
קטגוריה:כדורגלני פולהאם
קטגוריה:כדורגלני מידלסברו
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:ספורטאים צרפתים בבלגיה
קטגוריה:ספורטאים צרפתים באנגליה
קטגוריה:ספורטאים זרים באיחוד האמירויות הערביות
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים מהרפובליקה הדמוקרטית של קונגו באנגליה
קטגוריה:אישים מהרפובליקה הדמוקרטית של קונגו שנולדו ב-1992
קטגוריה:צרפתים שנולדו ב-1992
צוות קרקע

טורנדו]]
בתעופה, צוות קרקע הוא מכלול העובדים המטפלים בהכנת המטוס לטיסה. צוות קרקע כולל קשת רחבה של בעלי מקצועות טכניים: מכונאי מנועים, אלקטרונאים, פחחי מטוסים ועוד. בתעופה צבאית כולל צוות הקרקע גם אנשי חימוש, ובתעופה אזרחית כולל צוות הקרקע גם דיילי קרקע, המטפלים בעליית הנוסעים למטוס. 

בטייסת טיסה חיילי צוות קרקע נמנים עם הגף הטכני. פעולות צוות הקרקע כוללות: בדיקה יומית לכלי הטיס, בדיקה לפני טיסה, חימוש ותדלוק ותחזוקה קלה. לתחזוקה רחבה יותר פועלת בבסיס טיסה טייסת תחזוקה אווירית. הכשרת צוות קרקע לחיל האוויר הישראלי נעשית בבית הספר למקצועות הטכניים של החיל ובבתי ספר אזרחיים. 

==קישורים חיצוניים==
* 

קטגוריה:תעופה אזרחית
קטגוריה:תעופה צבאית
קטגוריה:חיל האוויר הישראלי
ניהאד דביט

האמנים ניהאד דביט ו[[רות הורם]]
האמנים ניהאד דביט ו[[רות הורם ביצירת הפסל "חלומו של זית"]]
ניהאד דביט (1968 – 15 בינואר 2024) היה פסל ישראלי.

== ביוגרפיה ==
דביט היה בן למשפחה ערבית-נוצרית מסועפת ובעלת שורשים ביפו וברמלה. מגיל צעיר היה אתאיסט.
הוא למד והתחנך בין השאר בבית הספר התיכון לאמנויות תלמה ילין בגבעתיים. בגיל 19 זכה למלגת לימודים בבית הספר הגבוה לאמנויות בסופיה, בולגריה. שם רכש הכשרה אקדמית כפסל. בעת שהותו שם פתח וניהל מסעדה בשם "רמלה".
בגיל 27 הגיע ליוון, שם הסתבך בסמים, הועמד לדין, הורשע וישב שש שנים בכלא היווני.

בגיל 33 השתחרר מהכלא, שב לרמלה, רכש בית ישן בעיר העתיקה, שיפץ אתו והפך אותו גם לסדנה לאמנות. בהמשך התחתן, התגרש, ונישא בשנית לאשה מוסלמית.
אחד מתווי ההיכר המובהקים המאפיינים את עבודתו הם פסלי עצי הזית שהוא יוצר. עצי הזית הם נושא קרוב ללבו של דביט, כסמל מובהק בן אלפי שנים לנוף הים-תיכוני שבתוכו צמח, וכסמל לשלום במזרח התיכון ובעולם. יצר מאות רבות של עצים, כל אחד מהם ייחודי ושונה מהאחרים. העצים עשויים חוטי ברזל ונחושת, בגדלים שונים - מגודל טבעי ועד לעצים זעירים. הגדולים שבהם מוצבים כפסלי חוצות.

דביט יצר בשנים האחרונות לחייו בעיקר פסלי ברזל. פסליו נרכשו על ידי אספני אמנות מישראל וממדינות אחרות. פסליו הוצגו בתערוכות יחיד ובתערוכות קבוצתיות, בין השאר ביפו, ברמלה, בירושלים ובקיבוץ ניר עוז, ובתערוכת אמנות קבוצתית, המוקדשת לעץ הזית בגלריה של האוניברסיטה המורמונית בהר הזיתים בירושלים.

===חלומו של זית===
"חלומו של זית" הוא פסל של עץ זית שנוצר בשיתוף פעולה בין רות הורם לניהאד דביט. הפסל מוצב בכיכר וינגייט בירושלים, במקום המהווה פרשת דרכים בין היישוב היהודי, הערבי והנוצרי-מנדטורי. הפסל נוצר כמיזם עבור קרן "ראות ורעות" בירושלים, התומכת בין השאר באמנים עם נכות ראייה (רות היא אמנית בעלת מגבלת ראייה).

דביט עבד ויצר ברמלה. היה נשוי ואב לשלוש בנות ובן.

נפטר בפתאומיות בביתו בעיר רמלה ב-15 בינואר 2024.<ref>[https://www.news08.net/%D7%A8%D7%9E%D7%9C%D7%94-%D7%A0%D7%A4%D7%A8%D7%93%D7%AA-%D7%9E%D7%94%D7%90%D7%9E%D7%9F-%D7%A0%D7%99%D7%94%D7%90%D7%93-%D7%A1%D7%9E%D7%99%D7%A8-%D7%93%D7%91%D7%99%D7%98-%D7%96%D7%9C/]</ref>

==יצירות עיקריות==
<gallery widths="200" heights="200">
קובץ:St. Nicodemus and Joseph of Arimathea Church (Ramla).JPG|כנסיית טרה סנטה ברמלה
קובץ:PikiWiki Israel 44962 Horse sculpture by Nihad Dabeet in Ramla.JPG|פסל סוס מתכת של דביט ברמלה, ליד המנזר הפרנצסקני.
קובץ:PikiWiki Israel 44961 Pregnant woman sculpture by Nihad Dabeet in Ramla.JPG|פסלו של דביט, אשה בהריון, ברמלה.
קובץ:PikiWiki Israel 45716 Sculpture by Nihad Dabit in Ramla.JPG|פסל של ניהאד דביט בכיכר ברמלה.
קובץ:Holiday of Holidays festival (23).JPG|עץ זית ממתכת בפינת הרחובות הואדי וקיסריה בחיפה.
קובץ:Wingate-olive-1.jpg|"חלומו של זית" מוצב בכיכר וינגייט בירושלים.
קובץ:Halomo-shel-zait-mini.jpg|דגם הפסל "חלומו של זית" הפסל נוצר בשיתוף פעולה בין רות הורם לניהאד דביט.
</gallery>

==קישורים חיצוניים==
* [https://yamanja.wordpress.com/2014/05/27/הבית-של-ניהאד-דביט/ על הבית של ניהאד דביט, בבלוג של ימה]
* , רות הורם

== הערות שוליים ==

קטגוריה:ערבים נוצרים ישראלים
קטגוריה:בוגרי תלמה ילין
קטגוריה:ישראלים שנולדו ב-1968
קטגוריה:ישראלים שנפטרו ב-2024
קטגוריה:יפו: אישים
קטגוריה:רמלה: אישים
לואיק פרן

לואיק פרן (בצרפתית: Loïc Perrin; נולד ב-7 באוגוסט 1985 בסנט אטיין) הוא כדורגלן עבר צרפתי ששיחק בעמדת הבלם. לאורך כל הקריירה שיחק פרן רק בסנט אטיין בה שימש גם כקפטן, עד לפרישתו.

==קריירה==
פרין החל לשחק כדורגל במחלקת הנוער של פ.צ פריגנאו הצרפתית. לאחר כשנה עבר למחלקת הנוער של פ.צ צ'ארלס לה וגילנטה. בשנת 1997 פרין עבר למחלקת הנוער של סנט אטיין שם שיחק כ-6 שנים. בעודו בן 18 חתם פרין בקבוצה הבוגרת של המועדון לשנתיים בהן שיחק בתור מחליף. בשנת 2005 קיבל פרין את חולצת ההרכב בקבוצה, ועם השנים הפך לאחד השחקנים הבולטים בקבוצה. כיום, פרין משמש בתור קפטן ונחשב לבלם מהטובים בכל הזמנים בקבוצה.

אך לצערו ב-24 ביולי 2020, במשחק הפרישה שלו בגמר הגביע הצרפתי מול פריז סן ז'רמן. הוא קיבל כרטיס אדום ישיר כאשר פצע בצורה חמורה את קיליאן אמבפה וירד בבושת פנים מהמגרש. המשחק נגמר 0–1 לפסז' שזכתה בגביע.

==נבחרת לאומית==
בשנת 2003 זומן פרין לנבחרת צרפת עד גיל 18 ושיחק בה פעמיים ואף כבש שער. שנה לאחר מכן זומן לנבחרת צרפת עד גיל 21 בה רשם 4 הופעות. בשנת 2015 זומן פרין על ידי המאמן דידייה דשאן לסגל נבחרת צרפת במשחקי הידידות נגד נבחרת אלבניה ונגד נבחרת שוודיה. לאור פציעתו של הבלם ממאדו סאקו זומן פרין בשנית למשחקי הידידות, הפעם נגד נבחרות גרמניה ואנגליה. פרין טרם שיחק משחק רשמי במדי הנבחרת.

==תארים==
;סנט אטיין
* גביע הליגה הצרפתית (1): 2012/2013

==קישורים חיצוניים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סנט אטיין
קטגוריה:סנט אטיין: כדורגלנים
קטגוריה:צרפתים שנולדו ב-1985
איך אתם יודעים

איך אתם יודעים (באנגלית: How Do You Know) הוא סרט קומדיה רומנטית משנת 2010 בבימויו של ג'יימס ברוקס ובכיכובם של ריס וית'רספון, פול ראד ואוון וילסון. הסרט מתאר את לבטיה של שחקנית בייסבול המודחת מנבחרת ארצות הברית ובעודה בסערת רגשות נאלצת גם להתלבט בין מערכת יחסים עם שחקן בייסבול נרקיסיסט או עם איש עסקים בצרות.

== עלילה ==

ליסה יורגנסון (ריס וית'רספון) היא כוכבת בייסבול בת 31. ליסה מקבלת את הבשורה על ניפויה מהנבחרת כאשר היא נמצאת בראשיתה של מערכת יחסים עם מאטי ריינולדס (אוון וילסון).

ג'ורג' מדיסון (פול ראד) הוא המנהל של חברה בבעלות אביו צ'ארלס (ג'ק ניקולסון), אדם דורסני ובלתי נעים בעליל. הזמנה לחקירה פדרלית שמגיעה אליו פותחת מחול שדים המוביל לניתוקו מהחברה ולפרידתו מבת זוגו. כאשר הוא מובטל ועם איום של תביעה ואף כלא מעל ראשו, מתפתחת מערכת יחסים בין ג'ורג' לליסה, שמושפעת מאוד מהמשברים אליהם נקלעו שניהם. ליסה מגלה שבניגוד למאטי השטחי והממוקד בעצמו, ג'ורג' קשוב ורגיש. העלילה מסתבכת כאשר מאטי מגיע למסקנה שהוא מאוהב בליסה, מה שמוביל אותו לעשות מאמצים ניכרים להשתפר ביחסו אליה, מאמצים שאינם נעלמים מעיניה.

ליסה נאלצת לעמוד בהחלטה קשה: האם לבחור במאטי המרוויח מיליוני דולרים בשנה ועושה סקס נהדר אך ששוגה פעם אחר פעם ומשקיע מאמצים כנים לתקן את שגיאותיו, או לעבור לג'ורג' המובטל ושעתידו לא ברור, אך עם זאת רגיש ומקבל אותה כמו שהיא.

ג'ורג' מגלה בשלב זה כי מקור התסבוכת אליה נקלע הוא פעילות לא חוקית אשר בוצעה על ידי אביו. היות שאביו הורשע כבר בעבר, ג'ורג' צריך להחליט האם לקחת את האחריות על עצמו ולהסתכן בשנתיים-שלוש בכלא, או להימנע מכך, מה שיוביל כנראה לשליחת אביו ל-25 שנות מאסר, דבר שבגילו המתקדם פירושו כנראה ישיבה בכלא עד לסוף חייו.

ג'ורג' מחליט כי במצב העניינים הנוכחי, בו אין מטרה אמיתית לחייו, הוא יעדיף לשבת תקופה קצרה בכלא מאשר לראות את אביו נמק שנים על גבי שנים. לכן אם ליסה לא תיענה לחיזוריו הוא ייקח על עצמו את האחריות לפעילות הפלילית של אביו.

במהלך מסיבת יום ההולדת של ליסה אותה ארגן מאטי בדירתו מציע לה מאטי אירוסין, הצעה אותה ליסה מקבלת לאחר התלבטות רבה. בהמשך המסיבה מגיע ג'ורג', לא מספר לליסה על ההחלטה שקיבל, אך מבהיר לה שהוא מעוניין בה כבת זוגו וימתין להחלטתה ברחוב. ליסה מחליטה לדחות את הצעת האירוסין של מאטי ועוזבת אותו לטובת ג'ורג'.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
ברקנאים

בַּרְקְנָאִים<ref>[https://www.milononline.net/mobile/do_search.php?Q=%E1%F8%F7%F0%E0%E9%ED ברקנאים], במילון אבניאון</ref> (שם מדעי: Beryciformes), היא סדרה של דגים ממחלקת מקריני סנפיר החיה בימים עמוקים ברחבי העולם ועולים אל פני המים במשך הלילה. במשפחה זו 7 משפחות ובהם 157 מינים.

דגים אלה חיים באוקיינוסים וחיים בתהומות רוב שעות היום. הם בעלי גולגולת גדולה ובעלת צורה מוזרה, עיניים בוהקות, סנפירי גחון נוקשים וקשקשים חזקים. רובם בעלי צבעים חיוורים, לבנים או אדומים. לחלקם ישנם גם "פנסים" באזור ראשם.

מינים אלה חיים הרחק מהיבשה, אך לעיתים מגיעים לחופים שונים בלילות. הם חיים בעיקר באזורים סלעיים.

==מיון==
*סדרה ברקנאים (Beryciformes)
**תת-סדרה Berycoidei
***משפחה Berycidae
**תת-סדרה Holocentroidei
***משפחה בַּרְקָנִיִּים (Holocentridae) - לעיתים משויכת לסדרה עצמאית
**תת-סדרה Trachichthyoidei
***משפחה פָּנָסִיִּים (Anomalopidae)
***משפחה ניבני התהומות (Anoplogastridae)
***משפחה Diretmidae
***משפחה מגינוניים (Monocentridae)
***משפחה צִנְּתָנִיִּים (Trachichthyidae)

==גלריה==
<gallery>
קובץ:Anoplogaster cornuta iceland.jpg|ניבן התהומות
קובץ:Cleidopus gloriamaris.jpg|אננסון
קובץ:Sargocentron.jpg
קובץ:Atlantic roughy.jpg
</gallery>

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס טייט רגן
הקורפוס התשיעי (ורמאכט)

הקורפוס ה-9 (בגרמנית: IX. Armeekorps) היה קורפוס של הוורמאכט שלחם במלחמת העולם השנייה.

==היסטוריה==
הקורפוס הוקם בקאסל ב-1 באוקטובר 1934, וכמפקדו הראשון מונה פרידריך דולמן. במהלך המערכה בפולין שהה הקורפוס בחזית המערבית, כחלק מהארמייה הראשונה. במהלך המערכה על צרפת לחם הקורפוס בתחילה כחלק מהארמייה השישית במסגרת קבוצת ארמיות B, ולאחר מכן לחם הקורפוס במהלך מבצע אדום כחלק מהארמייה השנייה במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה הרביעית, והשתתף בקרב סמולנסק, ובקרב על מוסקבה, ובבלימת מתקפת הנגד הרוסית סביב מוסקבה, לחם הקורפוס כחלק מארמיית הפאנצר הרביעית. הקורפוס לחם בקרבות השונים בגזרה המרכזית, ובסוף המלחמה לחם בקרבות בפרוסיה המזרחית.

==מפקדים==
* גנרל חיל התותחנים פרידריך דולמן (1 באוקטובר 1934 - 25 באוגוסט 1939)
* גנרל חיל הרגלים הרמן גייר (25 באוגוסט 1939 - 31 בדצמבר 1941)
* גנרל חיל הרגלים הנס שמידט (31 בדצמבר 1941 - 15 באוקטובר 1943)
* גנרל חיל הרגלים אריך-היינריך קלסנר (15 באוקטובר 1943 - 5 בדצמבר 1943)
* גנרל חיל התותחנים רולף ווטמן (5 בדצמבר 1943 - 20 באפריל 1945)
* גנרל לוטננט הרמן הוהן (20 באפריל 1945 - 8 במאי 1945)

==סדר כוחות==
===המערכה בצרפת===
במהלך המערכה על צרפת ועל ארצות השפלה כלל הקורפוס את היחידות הבאות:
* הדיוויזיה ה-15
* הדיוויזיה ה-205

===מבצע ברברוסה===
בתחילת מבצע ברברוסה כלל הקורפוס את היחידות הבאות:
* הדיוויזיה ה-137 
* הדיוויזיה ה-263
* הדיוויזיה ה-292

==קישורים חיצוניים==
* [http://www.lexikon-der-wehrmacht.de/Gliederungen/Korps/IXKorps.htm הקורפוס ה-9] באתר lexikon-der-wehrmacht 
9
בית הקברות עדן ממוריאל פארק

בית הקברות עדן ממוריאל פארק (באנגלית: Eden Memorial Park Cemetery; גן הזיכרון עדן) הוא בית קברות יהודי נודע בלוס אנג'לס שבקליפורניה שבו קבורים יהודים רבים מאנשי תעשיית הבידור האמריקאית.

בית הקברות ממוקם בשדרות ספולבדה 11500, במיסיון הילס, עמק סן פרננדו שבלוס אנג'לס.

בין הקבורים בו: מיצי גרין , גראוצ'ו מרקס, סם ג'אפה, דון דיאמונד , פיל פוסטר , לני ברוס, לארי די. מן , הארווי למבק ומו"לית המולטימדיה לילדים ג'ודית לאב כהן.

==קישורים חיצוניים==
* 

קטגוריה:קליפורניה: בתי קברות יהודיים
קטגוריה:לוס אנג'לס
בית הקברות הילסייד ממוריאל פארק

האנדרטה על קברו של [[אל ג'ולסון בבית הקברות הילסייד ממוריאל פארק]]
בית הקברות הילסייד ממוריאל פארק (באנגלית: The Hillside Memorial Park; גן הזיכרון מורד הגבעה) הוא בית קברות יהודי בקלבר סיטי שבמחוז לוס אנג'לס, קליפורניה.

בית הקברות ידוע בשל מצבת קברו המיוחדת של אל ג'ולסון המצויה בו, חלקת הקבר תוכננה בידי הארכיטקט פול ויליאמס והיא כוללת אנדרטה וכיפה על עמודים המוצבים כולם בראש גבעה מעל מפל מים הנראה למרחקים.

בבית הקברות קבורים יהודים רבים מאנשי תעשיית הבידור האמריקאית ובהם: ג'ק בני, הנרי ברגמן , הגיטריסט מייק בלומפילד, בן בלו , ריצ'רד ברוקס, אדי קנטור, נל קרטר, ג'ף צ'נדלר, סיד צ'ריס, האחים ג'וליוס ופיליפ אפשטיין, המאפר מקס פקטור ובנו מקס פקטור ג'וניור , ארתור פריד, פריץ פרילינג, המלחין ג'רי גולדסמית', מרק גודסון , אידי גורמה, שחקן הבייסבול האנק גרינברג, רות הנדלר, מו הווארד, מייקל לנדון, לנרד נימוי, סוזאן פלאשט, דברה ראפין, ג'רי רובין, הארכיטקט ג'וליוס שולמן , דינה שור, לו וסרמן , אהרון ספלינג, שלי וינטרס, ויק מורו, דן ליגנט, לואי ניי , קוני סויר, סורל בוק , דיק שון , פרנק בנק , מונטי הול, טום פוסטון , טוני מרטין , ג'ון בלייפר , הארי סוקמן , שלדון אולמן ורבים אחרים.

==קישורים חיצוניים==

* 

* 

*
קטגוריה:קליפורניה: בתי קברות יהודיים
יעקב הרוזן

הרצאה של הרוזן
יעקב הרוזן (רֶזניק) (א' באלול תרנ"ט, 7 באוגוסט 1899 – 16 בפברואר 1977) היה היסטוריון, סופר ומחנך, חוקר בולט בתחום תולדות ההתיישבות היהודית בגליל ובתולדות האנוסים. פרסם חיבורים על דון יוסף נשיא ודונה גרציה.

==קורות חיים==
הרוזן נולד במטולה. הוריו היו אליעזר רזניק, עולה מנבהרדק, שסלל את מסילות הרכבת מיפו לירושלים, וחיה בת יצחק משה קרונשטאדט. אביו שימש תחילה כחקלאי בזכרון יעקב, וכשהוקמה המושבה מטולה עבר להתגורר בה והיה מחלוצי עבודת האדמה במטולה.

יעקב למד בבית-הספר העממי במטולה ובגימנסיה "הרצליה" בתל אביב וכשפרצה מלחמת העולם הראשונה חזר לכפרו. באותה תקופה ערך ועד המושבה חיפושים אחר יוסף לישנסקי, יליד מטולה, שהיה פעיל במחתרת ניל"י - עקב פניית ועד זכרון יעקב שאויים על ידי מפקדת הצבא הטורקי, הנער יעקב נשלח לחיפושים אך הוא הוליכם שולל לבל ימצאו את לישנסקי. לאחר שגילו כמה טעויות שעשה הוא נשלח למאסר, אך שוחרר במהרה ונשלח לכפר גלעדי לשמור על רכושם של חברי השומר שנאסרו.

לאחר המלחמה שב ללימודיו בגימנסיה. כשהחלו ההתקפות הערביות על תל-חי בשנת ה'תרע"ט נשלח להגן על הגליל העליון יחד עם חבריו פסח ליפובצקי וסימקין. כשנפלה תל-חי ופונה הגליל העליון נשלח להגן על המושבה שרונה שבגליל התחתון.

הוא החל לפרסם את רשימותיו בעיתון הארץ למשך כמה שנים ועבד כמורה עברי בבית-הספר של כי"ח בביירות, שם נפגש עם המלך פייצל ואז פוטר מתפקידו. ב-1925 נסע להיות מורה עברי בבולגריה, הוא מונה לראש הסתדרות המורים, ערך עיתון והקים הוצאת-ספרים עברית. שם נתמנה לחבר מזכירות הקונגרס הציוני. ב-1929 נסע ללמוד משפטים בפריז שבצרפת וב-1933 קיבל תואר מוסמך למדעי המשפט.

ב-1936 נבחר לנשיא הסתדרות המורים היהודים, נשיא מועדון בני ארץ ישראל, ויו"ר חוג הנוער הלאומי היהודי בפריז.

היה נשוי לשושנה, אחות בריאות הציבור בירושלים.

== עבודתו המחקרית ==
ב-1933 פרסם את מאמרו הראשון בעיתון הצרפתי "מרקורי די פראנס" בו מתח ביקורת על שלטון המנדט וזכה לתגובת הנציב הצרפתי בסוריה. הוא למד לתואר ד"ר להיסטוריה והכין את ספרו על "דונה גרציה" בו הוכיח שהמלך קארל החמישי שנודע כאנטישמי, ניהל את חשבונו בבנק מנדס שהיה בבעלות יהודים אנוסים ושדונה גרציה מנדס הקלה את יחסו. עוד חשף שהחוזה בין טורקיה לצרפת שנחתם ב-1569 נכתב בעברית.

ב-1939 פרסם את ספרו "ארץ ישראל וארצות הברית של ערב" ובא במגע עם מדינאים צרפתים. בספטמבר באותה שנה הוציא את ספרו "מדיניותה של הציונות בעולם ובמזרח הקרוב". בתש"ט הוציא קובץ ספרותי בשם "האופק".

== ספריו ==
* דונה גרציה, ומדינת היהודים בטבריה שבגליל.
* ארץ ירדן וחרמונים, פרקים נשכחים מתולדות עמק החולה וביצות עמק הירדן.
* באפק הסוער - בעיות ודמויות: ספרות ומספרים על "הסיבוב השני".
* דון יוסף נשיא: נסיך נקסוס, מושל האיים ושליט הים התיכון - גדולי ישראל.
* דון יוסף נשיא: נסיך נקסוס, מושל האיים ושליט הים התיכון.
* חזון ההתנחלויות בגליל, תולדות המושבות ראש פינה, יסוד המעלה, משמר הירדן, עין זיתים, מחניים ומטולה.
* ארץ ישראל וארצות הברית של ערב.
* מדיניותה של הציונות בעולם ובמזרח הקרוב.
* מטולה, סיפור ייסודה של מטולה מראשיתה וסיפור מייסדיה.
* קובץ זיכרון, לזכר הסופר והעיתונאי שלום בן ברוך.

==קישורים חיצוניים==
* 
* 

==הערות שוליים==

קטגוריה:סגל בתי ספר של כל ישראל חברים
קטגוריה:אנשי היישוב ילידי הארץ
קטגוריה:יהודים הקבורים בהר הזיתים: חלקת קהילת ירושלים
קטגוריה:בוגרי גימנסיה הרצליה
קטגוריה:היסטוריונים ישראלים
קטגוריה:חוקרי תולדות עם ישראל
קטגוריה:מטולה: אישים
קטגוריה:ישראלים שנולדו ב-1899
קטגוריה:ישראלים שנפטרו ב-1977
בית הקברות בית שלום (מזרח לוס אנג'לס)

בית הקברות בית שלום במזרח לוס אנג'לס (באנגלית: Home of Peace Cemetery) הוא בית קברות יהודי בלוס אנג'לס שבקליפורניה, ארצות הברית.

בית הקברות ממוקם בשדרות ויטייר במזרח לוס אנג'לס, בשדרות אלו ממוקמים שני בתי קברות יהודיים נוספים: בית הקברות בית ישראל ובית הקברות הר ציון.

בית הקברות הוא השני מבין בתי הקברות היהודיים שהוקמו בלוס אנג'לס, הוא נבנה ב-1901 על קרקע בשטח 30 דונם שתרם קספר כהן. נקברו בבית הקברות מספר רבנים מפורסמים כמו גם ידוענים מתעשיית הבידור האמריקאית, בהם: פאני ברייס, הבנקאי ואיש העסקים הרמן הלמן , קורלי הווארד, שמפ הווארד, קארל למל האב וקארל למל (הבן), המפיק לואי ב. מאייר מייסד MGM, כרמל מאיירס , מארק סנדריץ' , ג'וזף מל והאחים: סם, הארי וג'ק וורנר (האחים וורנר).

==קישורים חיצוניים==
* 
* 

קטגוריה:קליפורניה: בתי קברות יהודיים
קטגוריה:לוס אנג'לס
צלופחי ביצות

צלופחי ביצות או סינברנכאים<ref>לקסיקון דביר לזואולוגיה מאת מנחם דור עמוד 441</ref> (שם מדעי: Synbranchiformes) היא סדרת דגים ממחלקת מקריני סנפיר, החיים במים מתוקים באזורים טרופיים באמריקה הדרומית, אפריקה דרום-מזרח אסיה ואוסטרליה.

יצורים אלה אינם צלופחים אמיתיים ושייכים לקבוצה שונה - אקנתופטריגי (Acanthopterygii), הקרובה יותר לדקראים ולעוקצנוניים (Gasterosteiformes). עם זאת הם בעלי מבנה גוף נחשי ובעלי קשקשים גחוניים קטנים ולסתות מוארכות מעט.

דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם.

חלק מדגי הסדרה, כגון צלופח האש, משמשים כדגי נוי נפוצים.

==מיון==
* סדרה צלופחי ביצות (Synbranchiformes)
**תת-סדרה Synbranchoidei
***משפחה צלופחים ביצתיים (Synbranchidae)
****סוג ומין יחיד Macrotrema caligans
****סוג Monopterus - בו המין מונופטרוס קוצ'יה
****סוג Ophisternon
****סוג Synbranchus
**תת-סדרה Mastacembeloidei
***משפחה Chaudhuriidae
****סוג ומין יחיד Bihunichthys monopteroides
****סוג Chaudhuria
****סוג Chendol
****סוג ומין יחיד Garo khajuriai
****סוג ומין יחיד Nagaichthys filipes
****סוג Pillaia
****סוג ומין יחיד Pillaiabrachia siniae
***משפחה צלופחים קוצניים (Mastacembelidae)
****סוג Macrognathus
****סוג Mastacembelus
****סוג ומין יחיד Sinobdella sinensis

==קישורים חיצוניים==

* 

== הערות שוליים ==

*
קטגוריה:בעלי חיים שתוארו ב-1983
קטגוריה:טקסונים שתוארו בידי לב ברג
צלופחים קוצניים

צלופחים קוצניים (שם מדעי: Mastacembelidae) היא משפחה של דגים מסדרת צלופחי ביצות וממחלקת מקריני סנפיר, החיים במים מתוקים באזורי ביצות טרופיים באפריקה דרום-מזרח אסיה ואוסטרליה. הם אינם קרובים לצלופחים האמיתיים.

דגים אלה מזכירים מעט נחשים בעלי סנפירים גדולים וקוצניים ליד הזנב ושאר הגוף חלק ורירי. הלסת פונה למטה ויש 2 נחיריים בולטים. הם יכולים להגיע לאורך 1 מ'.

דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם. חלקם גם נכנסים לתרדמת קיץ בעת התייבשות ביצות ומקיצים כשהחורף חוזר.

חלק מדגי הסדרה הם דגי נוי נפוצים כמו צלופח האש. חלקם הם גם דגי מאכל.

==מיון==
*משפחה צלופחים קוצניים (Mastacembelidae)
**סוג Macrognathus
**סוג Mastacembelus - בו המין צלופח אש
**סוג ומין יחיד Sinobdella sinensis

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי פיטר בליקר
קטגוריה:צלופחי ביצות
בית הקברות מאונט סיני

בית הקברות מאונט סיני (באנגלית: Mount Sinai Memorial Parks and Mortuaries, גני הזיכרון הר סיני) הוא בית הקברות היהודי הגדול ביותר בקליפורניה, מקום מנוחתם האחרונה של יהודים רבים מאנשי תעשיית הבידור האמריקאית.

בית הקברות בבעלותה ובניהולה של הקהילה הקונסרבטיבית ב"סיני טמפל" שבלוס אנג'לס.

בין הידוענים הקבורים בבית הקברות: אנטון ילצ'ין, ברנדון טרטיקופף , בוב סאגט, הלל סלובק, סידני סקולסקי , פיל סילברס, טיבור רובין, מארק רובסון , העיתונאי דניאל פרל, לאונרד כצמן, ג'ק קלוגמן, המתמטיקאי סולומון גולומב, בוני פרנקלין, טוטי פילדס , פריץ פלד , נורמן פל, קאס אליוט, לי ג'יי. קוב, סיד סיזר, שרה בֶּרנר , הרשל ברנרדי, דני ארנולד , ונדי ג'ו ספרבר , מרטין כהן , קלודט נווינס , ג'ון לארץ' , דיק טופלד ורבים אחרים.

==קישורים חיצוניים==

* 

קטגוריה:קליפורניה: בתי קברות יהודיים
קטגוריה:לוס אנג'לס